รอบเดือนล่าสุดวันที่ 29 มีนาคม มี พสพ หลั่งนอก 6 เมษายนรอบเดือนของรอบที่แล้วห่าง 23 วัน คือรอบนี้ต้องมาวันที่ 21 เมษายนแต่ตอนนี้ประจำเดือนยังไม่มา ตรวจเช้าวันที่ 24 และ 26 เมษายนขึ้น 1 ขีดอยากทราบว่ามีโอกาศท้องมั้ยคะ เราตรวจเร็วไปหรือป่าวคะ
สวัสดีค่ะ ประจำเดือนคือเลือดที่หลุดจากโพรงมดลูกในแต่ละรอบเดือน จะมาประมาณ 22-35 วันนับจากครั้งก่อน ถ้ามาช้ากว่านี้จึงน่าจะถือว่าผิดปกติ ขณะนี้ยังสามารถรอได้อีกประมาณ 3-5 วันจึงจะจัดว่ามาช้าประจำเดือนมาช้าอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์สามารถให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบหรือไม่แน่ใจผลการตรวจ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีตัวอ่อนอยู่ได้ค่ะ ถ้าไม่ได้ตั้งครรภ์ อาจต้องตรวจหาสาเหตุอื่นต่อไปสังเกตอาการถ้ามีเลือดออกผิดปกติจากช่องคลอดจำนวนมากร่วมกับมีก้อนเลือด เศษเนื้อเยื่อปน และปวดหน่วงท้องน้อยร่วมด้วย ควรรีบไปพบแพทย์ เพราะอาจเป็นภาวะแทรกซ้อนจากการตั้งครรภ์ได้ ขณะนี้ยังไม่ควรซื้อยาฮอร์โมหรือยาสตรีใดๆมารับประทานเองจนกว่าจะทราบสาเหตุของการที่ประจำเดือนมาช้าค่ะการมีเพศสัมพันธ์หลั่งนอกนั้นมีโอกาสตั้งครรภ์ได้สูงถึง 20-30% ดังนั้นไม่แนะนำให้ทำ ถ้าจะมีเพศสัมพันธ์ควรใช้ถุงยางอนามัยหรือยาคุมกำเนิดค่ะ